উত্তরবঙ্গের প্রবেশদ্বার সিরাজগঞ্জ জেলায় একটি আসন ছাড়া বাকি ৫ টিতেই ১৯৯১ থেকে ২০০৯ সাল পর্যন্ত সবগুলো নির্বাচনেই পালাবদল হয়েছে। দশম জাতীয় সংসদ নির্বাচনে বিএনপি অংশ না নেয়ায় সবগুলো আসনেই জয়ী হয় আওয়ামী লীগ। তাই এবারের নির্বাচনের ভোটের মাঠে এগিয়ে থাকতে আগেভাগেই প্রচার প্রচারণায় নেমেছে ক্ষমতাসীন দল আওয়ামী লীগ। বিশেষ করে বর্তমান সরকারের সার্বিক উন্নয়নকে সামনে রেখে এবারের নির্বাচনেও জয়ের ধারা ধরে রাখতে চায় তারা।